חובי סטאר

חובב סֶקוּלֶץ (נולד ב-19 בנובמבר 1986) המוכר בשם הבמה חוֹבִי סטאר, הוא זמר, שחקן, מלחין, כותב, מדבב ומנחה ישראלי. ייצג את ישראל באירוויזיון 2016 עם השיר "Made of Stars".

ביוגרפיה
חובי סטאר נולד בקריית אתא. קיבל את השם חובב לכבוד סבו מצד אמו, הרב חביב ביטון. הוריו התגרשו בילדותו. אף על פי שאביו ניתק קשר והקים משפחה חדשה, חובי נשאר קרוב לסבו וסבתו מצד האב, דוד סקולץ (Săculeț), יליד רומניה, ומרגלית, ילידת מצרים, שהיו חירשים מלידה וגידלו, פרט לאביו, עוד ארבעה ילדים. כשהיה בן ארבע, אמו נישאה לשחקן הכדורסל ג'ון מקינטייר, ובשל עבודתו של האחרון נאלצה המשפחה לעבור דירות רבות ברחבי ישראל. הוא למד בכפר הנוער הדתי, הסמוך לכפר חסידים, עד גיל 14. בכיתה י' החליט לפרוש מהלימודים על מנת להוציא אלבום, כך לאחר שהדבר לא צלח הוא חזר ללימודים כעבור שנה.

את שירותו הצבאי עשה בלהקות צבאיות: כשנתיים בלהקת פיקוד העורף ושנה בלהקת חיל המשטרה הצבאית.

קריירה
כוכב נולד
שמאל|ממוזער|מתוך "פסטיבל שירי ילדים 2009"
כחצי שנה לפני שחרורו מצה"ל ניגש לאודישן לעונה השביעית של תוכנית המציאות "כוכב נולד", והתקבל. לאחר שהודח מהתוכנית במקום העשירי, חזר לתוכנית באמצעות מנגנון "גלגל ההצלה", ולבסוף סיים במקום השביעי. מיד לאחר "כוכב נולד", השתתף ב"פסטיבל שירי הילדים 2009" עם השיר "ילד קטן ילד גדול", אותו כתב והלחין יחד עם אסף אברבוך.

שמאל|ממוזער|בהופעה בינואר 2010
ב-29 בינואר 2010 הופיע בערב התרמה למען נפגעי רעידת האדמה בהאיטי ושר את שירה של אילנית "בשנה הבאה" בעיבוד משלו.

בשנת 2010 הנחה את התוכנית "כוכב לייב", שעקבה אחר המתמודדים מאחורי הקלעים של "כוכב נולד 8", ובמקביל הגיש פינה על "כוכב נולד" בתוכנית הבוקר של "קשת". ביוני אותה שנה הוא הופיע באירוע הפתיחה של שבוע הגאווה בתל אביב, במרכז הגאה.

אירוויזיון 2016
בשנת 2016 השתתף בתוכנית המציאות "הכוכב הבא לאירוויזיון" בשידורי קשת, ערוץ 2. במסגרת שיתוף פעולה עם רשות השידור, התוכנית נועדה לבחור את נציג ישראל לאירוויזיון 2016. בתוכנית הגמר, אשר נערכה ב-3 במרץ, זכה חובי סטאר, על-פי בחירת הקהל.
הביצועים המוזיקליים של חובי סטאר במהלך העונה השלישית של הכוכב הבאשלבתאריך שידורביצועהצבעת השופטיםציוןתוצאההראל סקעתמוקיקרן פלסאסף אטדגיאודישנים5 בדצמבר 2015"Take Me To Church"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes89%עברהאודישנים האינטימי30 בינואר 2016"Shackles"עברדו-קרב5 בפברואר 2016"Hello"15x15 פיקסלים|Yes15x15 פיקסלים|No15x15 פיקסלים|Yes15x15 פיקסלים|Yes76%זכה בדו-קרב מול מאיה ברנדסקירבע הגמר19 בפברואר 2016"Umbrella"15x15 פיקסלים|Yes15x15 פיקסלים|No15x15 פיקסלים|Yes15x15 פיקסלים|Yes76%זכה בתלת-קרב מול גיל חדש ולהקת שטרחצי הגמר26 בפברואר 2016"Papaoutai"15x15 פיקסלים|Yes15x15 פיקסלים|No15x15 פיקסלים|Yes15x15 פיקסלים|Yes74%זכה בדו-קרב מול קיארה דופלההגמר3 במרץ 2016"Stay with Me"15x15 פיקסלים|Yes15x15 פיקסלים|Yes15x15 פיקסלים|Yes15x15 פיקסלים|Yes79%זכה בדו-קרב מול אלה דניאל"Made of Stars"68%
נקבע כי ייצג את ישראל באירוויזיון 2016 בשירו של דורון מדלי "Made of Stars". ב-12 במאי ביצע את השיר בחצי הגמר השני של האירוויזיון ונבחר להעפיל לשלב הגמר. כעבור יומיים ביצע את השיר בגמר התחרות, והגיע למקום ה-14 מתוך 26.

דיסקוגרפיה
סינגלים
"משחק באש", 2009 - מילים ולחן: אסף אברבוך (גרסה אנגלית ועברית)
"בויפרנד", 2010 - מילים ולחן: חובי סטאר ואסף אברבוך (גרסה אנגלית ועברית)
w.s.i.l - 2012 - מילים ולחן: חובי סטאר
Something That I Want - מילים ולחן: חובי סטאר ואלון שר
Made of Stars, 2016 - מילים ולחן: דורון מדלי
״Silver Spoon״ 2019 - מילים ולחן: חובי סטאר
 "בשנה הבאה" 2021 - מילים ולחן: נורית הירש

כתיבה לאומנים
קווים אדומים, 2009 - לליאל קולט
סליחה, 2009 - לאור בר
בובה בזכוכית, 2010 - לאור בר
לחיות - לברק תמם

דיבובים לעברית
ג'רונימו סטילטון - בערוץ לוגי
באטמן: הנועזים והאמיצים - בערוץ הילדים
סיג'יי הדיג'יי - בערוץ הילדים
בסרט "סרט לגו"
בסרט "הקול בראש"
בסרט "לאקי דאק: ברווז בר מזל"
בסרט "שודדי הפיצוחים"
קדחת הקרח
בסרט "הדרקון הראשון שלי 2"
בסרט "הדוב פדינגטון"
סברינה: סודות של מכשפה בתיכון
ערי הזהב הנסתרות
כוח מילולית
בסרט "הדבורה מאיה"
בסדרה אוליב ולימון
בסרט "לשיר"
חיפושיות הקצב - בנטפליקס
מפלצת של מלון: הסדרה - בערוץ דיסני
פינקי מלינקי - בנטפליקס
בסרט "סינדרלה 2015

מחזות זמר
״פסטיבל שירי ילדים 2009״
"בת הים הקטנה" (2016) - בתפקיד כוכב הים, המספר
"אלאדין והנסיכה יסמין" (2017) - בתפקיד ג'אפר

קישורים חיצוניים








 הערות שוליים 

קטגוריה:מתחרי כוכב נולד
קטגוריה:נציגי ישראל באירוויזיון
קטגוריה:משתתפי אירוויזיון 2016
קטגוריה:אמנים ישראלים הידועים בשם במה
קטגוריה:מדבבים ישראלים
קטגוריה:חברי להקות צבאיות ישראליות
קטגוריה:זמרים להט"בים ישראלים
קטגוריה:זמרי פופ ישראלים
קטגוריה:זוכי הכוכב הבא
קטגוריה:משתתפי פסטיבל שירי הילדים
קטגוריה:משתתפי היחידה (תוכנית טלוויזיה ישראלית)
קטגוריה:משתתפי פסטיבל הזמר והפזמון
קטגוריה:ישראלים שנולדו ב-1986